LATVIJAS REPUBLIKAS MINISTRU KABINETS

2020. gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2011.gada 27.decembra noteikumos Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”**

Izdoti saskaņā ar Atkritumu apsaimniekošanas likuma  
7. panta 6. punktu, 12. panta otrās daļas 6. punktu,

22. panta 1.1 daļu, 1.2 daļu, otrās daļas 2., 4., 5. un 6.punktu

Izdarīt Ministru kabineta 2011. gada 27. decembra noteikumos Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (Latvijas Vēstnesis, 2011, 205. nr.; 2015, 218. nr.; 2016, 245. nr.; 2018, 536) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Atkritumu apsaimniekošanas likuma 7.panta 6.punktu, 12. panta otrās daļas 6. punktu, 22. panta 1.1 daļu, 1.2 daļu, otrās daļas 2., 4., 5. un 6.punktu”.

2. Papildināt noteikumus ar 1.6., 1.7., 1.8. un 1.9.apakšpunktu šādā redakcijā:

“1.6. sadzīves atkritumu poligonā apglabātā sadzīves atkritumu daudzuma samazināšanas apjomu un termiņu;

1.7. kritērijus, atbilstoši kuriem novērtē sadzīves atkritumu poligonā apglabāto atkritumu daudzuma samazināšanas mērķu sasniegšanu;

1.8. kārtību, termiņus un veidu, kādā sadzīves atkritumu poligona īpašnieks vai apsaimniekotājs iesniedz ziņojumu par sadzīves atkritumu poligonā apglabāto atkritumu daudzuma samazināšanu;

1.9. prasības plāna saturam, lai pagarinātu termiņus sadzīves atkritumu poligonos apglabājamo atkritumu daudzuma samazināšanas mērķu sasniegšanai (turpmāk – pagarināšanas plāns).”

3. Svītrot 3.6.apakšpunktu.

4. Papildināt noteikumus ar 3.1 punktu šāda redakcijā:

“3.1 Šie noteikumi neattiecas uz derīgo izrakteņu ieguves rūpniecības atkritumu apsaimniekošanu, kas radušies uz sauszemes, proti, tādu derīgo izrakteņu ieguves rūpniecības atkritumu apsaimniekošanai, kas rodas saistībā ar derīgo izrakteņu ģeoloģisko izpēti, ieguvi (tostarp pirmsieguves posmu), apstrādi un uzglabāšanu, kā arī karjeru izstrādi, ja uz šādu atkritumu apsaimniekošanu attiecas normatīvie akti par derīgo izrakteņu ieguves atkritumu apsaimniekošanas kārtību.”

5. Papildināt noteikumus ar 34.9.apakšpunktu:

“34.9. atkritumus, kas saskaņā ar normatīvajiem aktiem par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju ir savākti dalīti, lai tos sagatavotu atkārtotai izmantošanai, pārstrādei un materiālu reģenerācijai, ja vien tie nav atkritumi, kuri radušies dalīti savāktu atkritumu turpmākās pārstrādes vai reģenerācijas procesu rezultātā un kuru apglabāšana poligonā ir videi nekaitīgākais rezultāts atbilstoši normatīvajos aktos par atkritumu apsaimniekošanu noteiktajai atkritumu apsaimniekošanas darbību prioritārajai secībai”.

6. Papildināt noteikumu 47.punktu ar 12. un 13.apakšpunktu šādā redakcijā:

“47.12. sadzīves atkritumu poligonā veiktās sadzīves atkritumu sagatavošanas pārstrādei vai reģenerācijai (tajā skaitā, sadzīves atkritumu šķirošana un sadzīves atkritumu mehāniski bioloģiskā apstrāde) rezultātā radītajiem sadzīves atkritumu daudzumiem, kuri ir apglabāti sadzīves atkritumu poligonā;

47.13. sadzīves atkritumu poligonā veiktās sadzīves bioloģiski noārdāmo atkritumu aerobo vai anaerobo pārstrādes rezultātā radīto sadzīves atkritumu daudzumu, kurš ir apglabāts poligonā.”

7. Papildināt noteikumus ar 6.1 nodaļu šādā redakcijā:

**“6.1 Sadzīves atkritumu poligonā apglabāto sadzīves atkritumu daudzumu samazināšanas mērķi, kritēriji apglabāto sadzīves atkritumu daudzumu samazināšanas mērķu sasniegšanas izvērtēšanai un prasības pagarināšanas plāna saturam**

87.1 Sadzīves atkritumu poligona īpašnieks vai apsaimniekotājs, pašvaldība, kas ir noslēgusi līgumu ar sadzīves atkritumu poligona apsaimniekotāju par tās administratīvajā teritorijā savākto sadzīves atkritumu apglabāšanu sadzīves atkritumu poligonā, un Atkritumu apsaimniekošanas likuma 18. panta pirmajā daļā minētais atkritumu apsaimniekotājs nodrošina, ka:

87.1 1. līdz 2024.gada 31.decembrim sadzīves atkritumu poligonā apglabātais sadzīves atkritumu apjoms ir samazināts līdz 45% no attiecīgajā kalendārajā gadā radītā sadzīves atkritumu apjoma;

87.1 2.līdz 2027.gada 31.decembrim sadzīves atkritumu poligonā apglabātais sadzīves atkritumu apjoms ir samazināts līdz 35% no attiecīgajā kalendārajā gadā radītā sadzīves atkritumu apjoma;

87.1 3. līdz 2030.gada 31.decembrim sadzīves atkritumu poligonā apglabātais sadzīves atkritumu apjoms ir samazināts līdz 25% no attiecīgajā kalendārajā gadā radītā sadzīves atkritumu apjoma;

87.14 . līdz 2034.gada 31.decembrim sadzīves atkritumu poligonā apglabātais sadzīves atkritumu apjoms ir samazināts līdz 10% no attiecīgajā kalendārajā gadā radītā sadzīves atkritumu apjoma.

87.2Par apglabātu sadzīves atkritumu poligonā uzskata:

87.21.radīto sadzīves atkritumu masu, kura attiecīgajā kalendārajā gadā ir apglabāta sadzīves atkritumu poligonā;

87.22.sadzīves atkritumu masu, kas attiecīgajā kalendārajā gadā ir radusies pirms sadzīves atkritumu pārstrādes vai reģenerācijas citā veidā, piemēram, sadzīves atkritumu šķirošanas vai pēc mehāniskas bioloģiskas apstrādes rezultātā, un kuru apglabā sadzīves atkritumu poligonā;

87.24.sadzīves atkritumu masu, kura attiecīgajā kalendārajā gadā ir sadedzināta atkritumu sadedzināšanas iekārtās, kurās tiek veikta atkritumu apglabāšanas darbības atbilstoši normatīvajiem aktiem par atkritumu reģenerācijas un apglabāšanas veidiem, atskaitot materiālus, kuri ir iegūti no sadzīves atkritumu sadedzināšanas procesā radītajiem atkritumiem, ņemot vērā sadzīves atkritumu īpatsvaru sadedzināmajos atkritumos;

87.25.sadzīves atkritumu masu, kura attiecīgajā kalendārajā gadā ir radusies bioloģiski noārdāmo atkritumu stabilizācijas rezultātā un kuru apglabā sadzīves atkritumu poligonā.

87.3 Sadzīves atkritumus, kuri rodas pārbaudīšanas, tīrīšanas un labošanas darbībās, ar ko sagatavo sadzīves atkritumus atkārtotai izmantošanai, un kurus pēc tam apglabā sadzīves atkritumu poligonā, iekļauj sadzīves atkritumu daudzumā, kuru uzskata kā apglabātu poligonos.

87.4 Materiālus, kurus mehāniski atdala sadzīves bioloģiski noārdāmo atkritumu aerobā vai anaerobā pārstrādē vai pēc tās, un kurus pēc tam apglabā sadzīves atkritumu poligonā, iekļauj tajā sadzīves atkritumu daudzumā, kurus uzskata kā apglabātus poligonos.

87.5 Ja sadzīves atkritumi tiek nosūtīti pārstrādei vai materiālu reģenerācijai atbilstoši Regulai Nr.1013/2006 par atkritumu sūtījumiem uz citu Eiropas Savienības dalībvalsti vai valsti, kas nav Eiropas Savienības dalībvalsts, to atkritumu daudzumu, kuri rodas atkritumu sagatavošanā pirms pārstrādes vai materiālu reģenerācijas, un kurus galamērķa valstī apglabā sadzīves atkritumu poligonā vai sadedzina ar sekojošu apglabāšanu poligonā, iekļauj sadzīves atkritumu daudzumā, kurus uzskata kā apglabātus sadzīves atkritumu poligonā.

87.6 Sadzīves atkritumu poligonā apglabātajā atkritumu masā neieskaita to sadzīves atkritumu masu, kura ir radusies sadzīves atkritumu pārstrādes vai cita veida reģenerācijas rezultātā, un kura ir apglabāta sadzīves atkritumu poligonā.

87.7 Vides aizsardzības un reģionālās attīstības ministrija katru gadu 10 mēnešu laikā pēc pārskata gada beigām, izmantojot atbilstoši normatīvajiem aktiem par vides aizsardzības oficiālās statistikas un piesārņojošās darbības pārskata veidlapām sniegto informāciju, kā arī sadzīves atkritumu poligona īpašnieka vai apsaimniekotāja ziņojumā atbilstoši šo noteikumu 47.punktam minēto informāciju, kā arī ievērojot šo noteikumu 87.2, 87.3, 87.4, 87.5 un 87.6 punktos noteiktās prasības, nosaka:

87.7 1. valstī kopumā un katrā pašvaldības administratīvajā teritorijā radīto sadzīves atkritumu masu;

877.2. katrā sadzīves atkritumu poligonā apglabāto sadzīves atkritumu masu.

87.8 Šo noteikumu 87.11, 87.12., 87.13. vai 87.14. apakšpunktā noteiktais atkritumu sagatavošanas, pārstrādes un materiālu reģenerācijas mērķis ir sasniegts, ja šo noteikumu 87.7 2 punktā veikto aprēķinu rezultātā iegūtais rādītājs ir mazāks vai vienāds par 87.11, 87.12., 87.13. vai 87.14. apakšpunktā noteikto sadzīves atkritumu apglabāšanas samazināšanas mērķi.

87.9 Vides aizsardzības un reģionālās attīstības ministrija atbilstoši šo noteikumu 87.8 punktam izvērtē, vai ir sasniegti šo noteikumu 87.1 punktā minētie mērķi, informē sadzīves atkritumu poligona apsaimniekotāju un pašvaldības, kuru atkritumi tiek apglabāti attiecīgajā sadzīves atkritumu poligonā, par šo noteikumu 87.1 punktā minēto mērķu izpildi un publicē savā tīmekļvietnē sadzīves atkritumu poligonu sarakstu ar pašvaldībām, kuri minēto mērķi nav sasnieguši.

87.10 Ja Vides aizsardzības un reģionālās attīstības ministrija, pamatojoties uz šo noteikumu 87.1.punktā veikto aprēķinu rezultātiem konstatē, ka šo noteikumu 87.14.punktā minētais mērķis netiks sasniegts, Vides aizsardzības un reģionālās attīstības ministrija vismaz 24 mēnešus pirms 2034.gada 31.decembra sagatavo plānu iesniegšanai Eiropas Komisijā atbilstoši šo noteikumu 9 .pielikumam, lai pagarinātu termiņus sadzīves atkritumu apglabāšanas samazināšanas mērķa sasniegšanai.

87.11 Ja Eiropas Komisija apstiprina šo noteikumu 87.10 punktā minēto plānu, šo noteikumu 87.1 punktā minētās personas nodrošina, ka līdz 2034.gada 31.decembrim sadzīves atkritumu poligonā apglabātais sadzīves atkritumu apjoms ir samazināts līdz 25% no attiecīgajā kalendārajā gadā radītā sadzīves atkritumu apjoma.”

8. Izteikt informatīvo atsauci uz Eiropas Savienības direktīvu šādā redakcijā:

**“Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no:

1. Padomes 1999.gada 26.aprīļa Direktīvas 1999/31/EK par atkritumu poligoniem;
2. Eiropas Parlamenta un Padomes 2018.gada 3.maija Direktīvas 2018/850/ES, ar ko groza direktīvu 1999/31/EK par atkritumu poligoniem.”

9. Papildināt noteikumus ar 9.pielikumu šādā redakcijā:

“9. pielikums  
Ministru kabineta  
2011. gada 27. decembra

noteikumiem Nr. 1032

**Plāns, lai pagarinātu termiņus sadzīves atkritumu poligonos apglabājamo atkritumu daudzuma samazināšanas mērķu sasniegšanai**

Plānā, lai pagarinātu termiņus sadzīves atkritumu poligonos apglabājamo atkritumu daudzuma samazināšanas mērķu sasniegšanai, iekļauj:

1. novērtējumu par iepriekšējiem, pašreizējiem un plānotajiem sadzīves atkritumu pārstrādes, apglabāšanas poligonos un citiem atkritumu reģenerācijas un apglabāšanas rādītājiem, un plūsmām, no kurām šie atkritumi sastāv;

2. novērtējumu par to, kā tiek īstenots atkritumu apsaimniekošanas valsts plāns un atkritumu rašanās novēršanas valsts programma;

3. apsvērumus, uz kuriem pamatojoties Latvija uzskata, ka tā, iespējams, nespēs noteiktajā termiņā sasniegt attiecīgo sadzīves atkritumu poligonos apglabājamo atkritumu daudzuma samazināšanas mērķi, un novērtējumu attiecībā uz termiņa pagarinājumu, kas vajadzīgs, lai sasniegtu minēto mērķi;

4. pasākumus, kas nepieciešami, lai sasniegtu sadzīves atkritumu poligonos apglabājamo atkritumu daudzuma samazināšanas mērķi , kas ir piemērojami termiņa pagarinājuma laikā, tostarp atbilstīgus ekonomikas instrumentus un citus pasākumus, ievērojot Atkritumu apsaimniekošanas likumā noteikto atkritumu apsaimniekošanas veidu prioritāro secību;

5. grafiku, kādā tiek īstenoti pasākumi, kas minēti šī pielikuma 4. punktā, kompetentās institūcijas, kas ir atbildīgas par to īstenošanu, un novērtējumu par katras institūcijas individuālo ieguldījumu to mērķu sasniegšanā, kas piemērojami, ja ir noteikts termiņa pagarinājums;

6. informācija par atkritumu apsaimniekošanas finansēšanu atbilstoši principam “piesārņotājs maksā”;

7. pasākumus datu kvalitātes uzlabošanai, kas nepieciešami, lai uzlabotu atkritumu apsaimniekošanas plānošanu un uzraudzītu tās rezultātus.”

Ministru prezidents Arturs Krišjānis Kariņš

Vides aizsardzības un

reģionālās attīstības ministrs Juris Pūce

Doniņa 67026515

[Ilze.Donina@varam.gov.lv](mailto:Ilze.Donina@varam.gov.lv)